CELEX: E2012J0006
Language: hr
Date: 2013-09-11 00:00:00
Title: Odluka Suda od 11. rujna 2013. u predmetu E-6/12 – Nadzorno tijelo EFTA-a protiv Kraljevine Norveške (Neispunjavanje obveza države EGP-a/EFTA-e – Uredba (EEZ) br. 1408/71 – Uredba (EEZ) br. 574/72 – Socijalna sigurnost radnika migranata)

19.12.2013   
            
            
               HR
            
            
               Službeni list Europske unije
            
            
               C 372/17
            
         ODLUKA SUDA
   od 11. rujna 2013.
   u predmetu E-6/12
   Nadzorno tijelo EFTA-a protiv Kraljevine Norveške
   (Neispunjavanje obveza države EGP-a/EFTA-e – Uredba (EEZ) br. 1408/71 – Uredba (EEZ) br. 574/72 – Socijalna sigurnost radnika migranata)
   (2013/C 372/06)
   U predmetu E-6/12, Nadzorno tijelo EFTA-e protiv Kraljevine Norveške – ZAHTJEV za izjavu da Kraljevina Norveška, neocjenjujući u upravnoj praksi je li dijete, koje s jednim roditeljem živi izvan Norveške, uglavnom ovisno o roditelju odvojenom od drugog roditelja koji živi u Norveškoj, krši članak 1. točku (f) podtočku i. drugu rečenicu u vezi s člankom 76. Akta iz točke 1. Priloga VI. Sporazumu o Europskom gospodarskom prostoru (Uredba Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe i njihove obitelji koji se kreću unutar Zajednice, kako je izmijenjena) prilagođenog Sporazumu o EGP-u njegovim Protokolom 1., Sud, u sastavu Carl Baudenbacher, predsjednik, i suci Per Christiansen i Páll Hreinsson (sudac-izvjestitelj), donio je 11. rujna 2013. odluku kao u izreci:
   Sud:
   
               1.
            
            
               izjavljuje da Kraljevina Norveška, neocjenjujući u upravnoj praksi u skladu sa Zakonom o davanjima za djecu je li dijete, koje s jednim roditeljem živi izvan Norveške, uglavnom ovisno o roditelju odvojenom od drugog roditelja koji živi u Norveškoj, krši članak 1. točku (f) podtočku i. drugu rečenicu Akta iz točke 1. Priloga Sporazumu o Europskom gospodarskom prostoru (Uredba Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe i njihove obitelji koji se kreću unutar Zajednice, kako je izmijenjena), prilagođenog Sporazumu o EGP-u njegovim Protokolom 1.;
            
         
               2.
            
            
               odbacuje preostale dijelove zahtjeva i
            
         
               3.
            
            
               nalaže da svaka strana snosi svoje troškove.